wickkiey/tamil-wikipedia-chunked huggingface dataset:
# சிப்பாய் (2014 திரைப்படம்)

**சிப்பாய்** 2014ம் ஆண்டு திரைக்கு வரவிருந்த தமிழ் திரைப்படம். இந்த திரைபடத்தில் கதாநாயகனாக கௌதம் கார்த்திக் மற்றும் கதாநாயகியாக லட்சுமி மேனன் நடித்துள்ளார்கள். இந்த திரைப்படத்தை **சரவணன்** இயக்கயுள்ளார். இந்த திரைப்படத்துக்கு யுவன் சங்கர் ராஜா இசை அமைத்துள்ளார். இந்த திரைப்படத்தின் படப்பிடிப்பு ஏப்ரல் 25ம் திகதி 2013ம் ஆண்டு துவங்கப்பட்டது. பின்னர் பணப் பிரச்சனையால் படப் பிடிப்பு தொடர்ந்து நடக்கவில்லை. 2021இல் படப்படிப்பு மீண்டும் தொடங்கப்படுவதாக அறிவிப்பு வந்தது. ஆனால் இது வரை திரைப்படம் வெளி வரவில்லை.
# சிப்பாய் (2014 திரைப்படம்)

## நடிகர்கள்

- கௌதம் கார்த்திக்
- லட்சுமி மேனன்
- அஷ்வின் ராஜா
- விபா நடராஜன்
- மது
# பரமத்தி-வேலூர்

**பரமத்தி-வேலூர்** (Paramathi-Velur) இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டத்திலுள்ள பரமத்தி-வேலூர் வட்டத்தில் அமைந்த நகரம் ஆகும். மேலும் நாமக்கல் மாவட்டத்தின் ஒரு சட்டமன்றத் தொகுதியாகும். பரமத்தி மற்றும் வேலூர் என்ற இரு ஊர்கள் இணைந்து **பரமத்தி-வேலூர்** என குறிப்பிடப்படுகிறது. பரமத்தி-வேலூர் சட்டமன்றத் தொகுதி நாமக்கல் மக்களவைத் தொகுதிக்கு உட்பட்டதாகும்.  
தேசிய நெடுஞ்சாலை 7 (NH-7) இதன் வழியாக செல்கிறது. கரூர், திருச்சி மாவட்டங்கள் இதன் எல்லைகளாக உள்ளன. வெற்றிலை மற்றும் கரும்பிற்கு பெயர் போன மோகனூர் வேலூரின் எல்லைப்பகுதியாகும்.
# பரமத்தி-வேலூர்

## பெயர்க்காரணம்

பல கருவேல மரங்களால் சூழப்பட்ட ஊர் என்பதால் இவ்வூர் வேலூர் என்று அழைக்கப்பட்டது மற்றும் அருகில் உள்ள நன்செய் இடையாரில் உள்ள திருவேலீநாதர் (திரு+வேல்+நாதர்) திருக்கோவில் சிவபெருமான் பெயரால் வேல்+ஊர் சேர்ந்து வேலூர் என பெயர் பெற்றதாகவும் கூறுவர்.
# பரமத்தி-வேலூர்

## கோயில்கள் மற்றும் விழாக்கள்

- காவேரிக்கரை காசி விஸ்வநாத சுவாமி - ஆடிப்பெருக்கு திருவிழா (காவிரி வெள்ளப்பெருக்கின் புனித விழா) படகு போட்டி மற்றும் தீப மிதவை விழாவாக கொண்டாடப்பெறுகிறது.
- நஞ்சை இடையாறு அக்னிமாரியம்மன் - இருபதிற்கும் மேற்பட்ட கிராமங்கள் சேர்ந்து பங்குனி மாதம் வெகு விமரிசையாக கொண்டாடப்படும் தீகுண்டத் திருவிழா (60 அடி நீளம் கொண்டது) பிரசித்தி பெற்ற ஒன்றாகும்.
- பரமத்தி-வேலூர் மகாமாரியம்மன் கோவில் பங்குனி தேர் திருவிழா கோலாகமாக நடைபெறுகிறது. 18 பட்டிக்குச் சொந்தமான விழா இது.
- கபிலர்மலை முருகன் - தை பூசம், பங்குனி உத்திரம், கார்த்திகை தீபம் போன்ற முருகனுக்கு உகந்த பண்டிகைகள் கொண்டாடப்படுகின்றன.
- பஞ்சமுக விநாயகர் - வேலூர் முக்கிய சாலையில் அமைந்துள்ள ஐந்துமுக விநாயகருக்கு விநாயக சதுர்த்தி முக்கிய விழாவாகும்.
- கட்டிச்சோறு கருப்பனார், மோகனூர் நாவலடியான் போன்ற கிராமதேவதைக் கோயில்கள் ஆண்டிற்கு ஒரு முறை விழாக் கோலம் பூணுகின்றன.
- பொத்தனூர் மாரியம்மன் ஆலயம் சோழிய வேளாளர்களின் கோவில்
- பூக்குழி இறங்குதல்
# பரமத்தி-வேலூர்

## சுற்றுலா இடங்கள்

- ஜேடர்பாளையம் தடுப்பணை 20 கி.மீட்டர் தொலைவில் உள்ளது.
- கபிலர் மலை
- காவிரிக்கரை (கரூர்-வேலூர்)
# பரமத்தி-வேலூர்

## தொழில்கள்

உழவும், உழவு சார்ந்த மருதநிலத் தொழிலும் இங்கே போற்றப்படுகிறது. கரும்பு, வாழை, நெல், வெற்றிலை, கடலை, தேங்காய் போன்றவை காவிரி நீர் பாசன வசதியுடனும், சிறுவாய்க்கால்களின் உதவியாலும் நன்கு விளைவிக்கப்படுகின்றன. வாத்து மேய்த்தல், மீன் பிடித்தல், பால் உற்பத்தி, கோழி வளர்ப்பு, கொசுவலை பின்னல், பாய் வேய்தல் போன்ற சிறுதொழில்களும் இங்குள்ள மக்கள் செய்து வருகின்றனர்.  
சர்க்கரை உற்பத்தி, காகித உற்பத்தி, வாகனங்கள் வடிவமைப்பு, மூங்கில் வேலைப்பாடுகள் போன்றவை முக்கிய ஆலை தொழில்களாகும்.
# யங் ஜஸ்டிஸ் (தொலைக்காட்சி தொடர்)

**யங் ஜஸ்டிஸ்** என்பது கார்டூன் நெட்வொர்க் தொலைக்காட்சியில் வெளிவந்த ஓர் இயங்குபட தொடராகும். டீசீ யுனிவர்சின் ஜஸ்டிஸ் லீக் வரைகலையை முன்வைத்து இத்தொடர் இயக்கப்பட்டிருந்தாலும், அதில் உள்ளதைப் போன்றல்லாமல், அவர்களின் இளமைக்கால வாழ்க்கையை மையமாக கொண்டு இத்தொடர் வெளிவந்தது. இத்தொடர் தி டீம் என்று அழைக்கபட்ட மறைமுக செயல்பாட்டு குழுவின் உறுப்பினர்களின் பதின்பருவ வாழ்க்கையை மையமாக கொண்டது. தி டீம் குழுவானது ஜஸ்டிஸ் லீக் உறுப்பினர்களின் இளம் பருவ குழுவாகும். இதன் கதைக்களமும் தற்காலத்திய நிகழ்வுகளை ஒத்ததாக இருந்தது.
# யங் ஜஸ்டிஸ் (தொலைக்காட்சி தொடர்)

## யங் ஜஸ்டிஸ் உறுப்பினர்கள்

### தொடக்ககால உறுப்பினர்கள்

- சூப்பர் பாய் கான்னர் கென்ட்
- ராபின் நைட்விங் டிக் கிரேசன்
- ஆக்வாலெட்
- கிட் பிளாஸ் வேலி வெஸ்ட்
# யங் ஜஸ்டிஸ் (தொலைக்காட்சி தொடர்)

## ஜஸ்டிஸ் லீக் உறுப்பினர்கள்

- சூப்பர் மேன்
- பேட் மேன்
- வொன்டர் வுமன்
- ஆடம்
- ஆக்வாமேன்
- கேப்டன் மார்வெல்
- பிளாக் லைட்டனிங்
# யங் ஜஸ்டிஸ் (தொலைக்காட்சி தொடர்)

## வில்லன்கள்

- கியூன் பீ
- ஓசன் மாஸ்டர்
# தாமஸ் கெநீலி

**தாமஸ் கெநீலி** (*Thomas Keneally*) (பிறப்பு: அக்டோபர் 7, 1935) ஒரு ஆத்திரேலிய எழுத்தாளர்களில் ஒருவர் மற்றும் புதின எழுத்தாளர். ஆஸ்திரேலியாவில் உள்ள சிட்னியில் பிறந்தார். இவரை பிரபலமாக்கியது சின்ட்லேர்ஸ் ஆர்க் (Schindler's Ark) என்ற இவரது புதினம் ஆகும். இப்புதினத்தை 1982 ஆம் ஆண்டு வெளியிட்டார். மேலும் இந்த புத்தகத்திற்காக புக்கர் பரிசு பெற்றார். இந்த புத்தகத்தை எழுத மிகவும் உதவியாகவும் அதே சமயத்தில் எழுத ஒரு தாக்கமாக இருந்தவர், போல்டேக் ஃபெஃபெர்பெர்க். தாமஸ் கெநீல்லியின் ச்சின்ட்லேர்ஸ் ஆர்க் புத்தகம் பின்னர் "ச்சின்ட்லேர்ஸ் லிஸ்ட்" என்ற பெயரில் ஸ்டீவென் ஸ்பீல்பெர்க் 1993 இல் திரைப்படமாக எடுக்கப்பட்டு வெளியிட்டார் மேலும் இப்படம் சிறந்த படத்திற்கான விருதை பெற்றது.
# மங்கனீசீரொக்சைடு

**மங்கனீசு(IV) ஒக்சைடு** (*Manganese(IV) oxide*) அல்லது **மங்கனீசு ஈரொக்சைடு** (*Manganese dioxide*) என்பது என்ற மூலக்கூறு வாய்ப்பாடுடைய நாலாம் ஒக்சியேற்ற நிலையிலிருக்கும் மங்கனீசின் சேர்மம் ஆகும். இது கடும் கபில அல்லது கறுப்பு நிறத்தில் காணப்படும். இது பிரதானமாக உலர் மின்கலங்களில் பிரதான கூறுகளில் ஒன்றாகப் பயன்படுகின்றது. இயற்கையாக பைரோலூசைட் என்ற கனிய வடிவில் கிடைக்கின்றது. இதுவே மங்கனீசின் பலவிதச் சேர்மங்களை ஆக்குவதன் தொடக்கப் பொருளாகும். உதாரணமாக மங்கனீசீரொக்சைடை பொட்டாசியம் மங்கனேற்றாக (K<sub>2</sub>MnO<sub>4</sub>) மாற்றி பின்னர் பொட்டாசியம் பரமங்கனேற்று (KMnO<sub>4</sub>) உருவாக்கப்படுகின்றது.
# மங்கனீசீரொக்சைடு

## வேதியியல் கட்டமைப்பு

மங்கனீசீரொக்சைட் ஒரு ஒக்சிசன் குறைவான அசேதனச் சேர்வையாகும். மங்கனீசின் இன்னொரு ஒக்சைடான மங்கனீசு ஹெப்டொக்சைட்டே அதிகளவான ஒக்சிசனுள்ள வடிவமாகும். மங்கனீசீரொக்சைட்டில் மங்கனீசு +4 ஒக்சியேற்றும் நிலையில் காணப்படும். இதற்கு வேற்று வடிவமைப்புகளாக β-MnO<sub>2</sub> போன்ற வடிவங்கள் முன்மொழியப்பட்டுள்ளன.
# மங்கனீசீரொக்சைடு

## உற்பத்தி

இயற்கையாகக் கிடைக்கும் மங்கனீசீரொக்சைட் தூயதாகக் கிடைக்காது. இதில் +3 ஒக்சியேற்றும் நிலையிலும் மங்கனீசு காணப்படலாம். தூய்மையற்ற மங்கனீசீரொக்சைட்டை உலர் மின்கல உற்பத்தி போன்ற தொழிற்சாலை உற்பத்திகளுக்குப் பயன்படுத்த இயலாது. எனவே இத்தூய்மையற்ற வடிவம் தூய்மையாக்கப்படுகின்றது அல்லது வேறு வழிமுறைகளால் தூய செயற்கையான மங்கனீசீரொக்சைடு உற்பத்தி செய்யப்படுகின்றது. தூய்மையாக்கும் முறை இரசாயன மங்கனீசீரொக்சைட் (*Chemical manganese dioxide*-CMD) எனவும், தூய மங்கனீசை செயற்கையாக உற்பத்தி செய்யும் முறை மின்பகுப்பு மங்கனீசீரொக்சைட் (*Electrolytical manganese dioxide*-EMD) எனவும் அழைக்கப்படுகின்றன.
# மங்கனீசீரொக்சைடு

## உற்பத்தி

### இரசாயன மங்கனீசீரொக்சைட்

இது சாதாரணப் பயன்பாடுகளுக்குப் பொருத்தமான மங்கனீசீரொக்சைட்டை உற்பத்தி செய்யும் முறையாகும். இதன் போது N<sub>2</sub>O<sub>4</sub> மற்றும் நீரைப் பயன்படுத்தி மங்கனீசீரொக்சைட்டு தூய்மையாக்கப்படுகின்றது. இம்மூன்றும் தாக்கமடைந்து மங்கனீசு(II) நைத்திரேற்றைத் தோற்றுவிக்கின்றன. இவ்வுப்பு நீரில் கரைந்து காணப்படும். இக்க்ரைசலிலுள்ள நீரை அகற்றி உப்பு வேறாகப் பெறப்படும். மங்கனீசு(II)நைத்திரேற்றை 400&nbsp;°C வெப்பநிலைக்குச் சூடாக்கினால் அது வெப்பப்பிரிகையடைந்து மீண்டும் N<sub>2</sub>O<sub>4</sub>யும் ஓரளவுக்குத் தூய மங்கனீசீரொக்சட்டையும் கொடுக்கும்.  
:MnO<sub>2</sub> + N<sub>2</sub>O<sub>4</sub> <math>\overrightarrow{\leftarrow}</math> Mn(NO<sub>3</sub>)<sub>2</sub>  
இன்னொரு முறையில் மங்கனீசீரொக்சைட்டுத் தாதானது கரி அல்லது மசகெண்ணையுடன் சூடாக்கப்பட்டு MnO ஆகத் தாழ்த்தப்படும். தாழ்த்தப்பட்ட MnO மற்றும் பிற மாசுக்களின் கலவை சல்பூரிக் அமிலத்துக்குள் இடப்பட்டு பின்னர் வடிகட்டப்படும். பின்னர் அமோனியம் காபனேற்றுடன் (NH<sub>4</sub>CO<sub>3</sub>) தாக்கமடையச் செய்து மங்கனீசுக் காபனேற்று (MnCO<sub>3</sub>) பெறப்படும். மங்கனீசு காபனேற்றை வளியில் நீற்றுதலுக்குட்படுத்தி (வளியில் காபனீரொக்சைட்டு வெளியேறும் மட்டும் வெப்பமேற்றல்). இதன் போது MnO மற்றும் MnO<sub>2</sub> ஆகிய இரு விளைவுகளும் கிடைக்கும். இதனை மீண்டும் சல்பூரிக் அமிலத்தில் கரைத்து சோடியம் குளோரேற்று (NaClO<sub>3</sub>) போன்ற ஒக்சியேற்றும் பொருட்களால் ஒக்சியேற்றி அனைத்து MnO மற்றும் Mn<sub>2</sub>O<sub>3</sub> ஆகியன MnO<sub>2</sub> ஆக மாற்றப்படுகின்றன. இதன் போது குளோரீன் வாயு பக்கவிளைபொருளாக வெளியேற்றப்படும். விளைபொருள் வடிகட்டப்பட்டு தூய மங்கனீசீரொக்சைட் பெறப்படுகின்றது.
# மங்கனீசீரொக்சைடு

## உற்பத்தி

### மின்பகுப்பு மங்கனீசீரொக்சைட்

இம்முறையில் பெறப்படும் அதி தூய்மையான மங்கனீசீரொக்சைட்டே உலர் கலங்களின் உற்பத்திக்குப் பயன்படுத்தப்படுகின்றது.
# மங்கனீசீரொக்சைடு

## வேதியற் தாக்கங்கள்

மங்கனீசீரொக்சைட்டு தாழ்த்தல் மற்றும் ஒக்சியேற்றலில் ஈடுபடக்கூடிய ஒரு அயன் சேர்வையாகும்.
# மங்கனீசீரொக்சைடு

## வேதியற் தாக்கங்கள்

### தாழ்த்தல் தாக்கங்கள்

மங்கனீசீரொக்சைட்டைக் கார்பனைப் பயன்படுத்தித் தாழ்த்துவதன் மூலம் மங்கனீசு உலோகம் பிரித்தெடுக்கப்படுகின்றது.
: + 2 C → Mn + 2 CO  
உலர் மின்கலங்களில் மங்கனீசீரொக்சைட்டின் தாழ்த்தல் முக்கியமான தாக்கமாகும்.:
: + e<sup>−</sup> + H<sup>+</sup> → MnO(OH)  
பல தாக்கங்களில் ஊக்கியாகச் செயற்பட்டு வாயுவை வெளியிடச்செய்கின்றது. உதாரணமாக பொட்டாசியம் குளோரேற்றை (KClO<sub>3</sub>) பொட்டாசியம் குளோரைட்டாகத் (KCl) தாழ்த்துகின்றது.
2KClO<sub>3</sub> → 2KCl + 3  
ஐதரசன் பரவொக்சைட்டை நீராகவும் ஒக்சிசனாகவும் பிரிகையடைய ஊக்கியாகத் தொழிற்பட்டு உதவுகின்றது:
:2 H<sub>2</sub>O<sub>2</sub> → 2 H<sub>2</sub>O + O<sub>2</sub>  
530&nbsp;°C வெப்பநிலையில் மங்கனீசீரொக்சைட்டு மங்கனீசு(III)ஒக்சைட்டாகவும் ஒக்சிசனாகவும் பிரிகையடையும். 1000&nbsp;°C வெப்பநிலையில் Mn<sub>3</sub>O<sub>4</sub> ஆகப் பிரிகையடையும். மேலும் அதிகமான வெப்பநிலையில் MnO ஆகப் பிரிகையடையும்.  
செறிந்த வெப்பமாக்கப்பட்ட சல்பூரிக் அமிலம் MnO<sub>2</sub>வை மங்கனீசு(II)சல்பேற்றாகத் தாழ்த்தும்:
:2 MnO<sub>2</sub> + 2 H<sub>2</sub>SO<sub>4</sub> → 2 MnSO<sub>4</sub> + O<sub>2</sub> + 2 H<sub>2</sub>O
# மங்கனீசீரொக்சைடு

## வேதியற் தாக்கங்கள்

### ஒக்சியேற்றும் தாக்கங்கள்

பொட்டாசியம் ஐதரொக்சைட்டையும் ஒக்சிசனையும் பயன்படுத்தி மங்கனீசீரொக்சைட்டை ஒக்சியேற்றி பச்சை நிறமான பொட்டாசியம் மங்கனேற்றை உருவாக்கலாம். இதனைப் பயன்படுத்திப் பின்னர் பொட்டாசியம் பரமங்கனேற்றை உருவாக்கலாம்.  
:2 MnO<sub>2</sub> + 4 KOH + O<sub>2</sub> → 2 K<sub>2</sub>MnO<sub>4</sub> + 2 H<sub>2</sub>O
# மங்கனீசீரொக்சைடு

## பயன்பாடு

- உலர் மின்கலங்களில் இது பயன்படுத்தப்படுகின்றது. ஒவ்வொரு வருடமும் இதற்காக 500000 தொன் மங்கனீசீரொக்சைடு உற்பத்தி செய்யப்படுகின்றது. முக்கியமாக நாக-கார்பன் மின்கலத்தில் கார்பன் கோலைச் சூழ இது இடப்பட்டிருக்கும்.
- நிறப்பூச்சாகப் பயன்படுத்தப்படுகின்றது.
# தேக்கத் தொட்டி

**தேக்கத் தொட்டிகள்** அல்லது **சேமிப்புத் தொட்டிகள்** (*storage tanks*) அல்லது **கொள்கலன்கள்** என்பவை திரவங்களையும் அழுத்தப்பட்ட வாயுக்களையும் குறுகிய காலத்திற்கோ நீண்ட காலத்திற்கோ, வெப்ப நிலைகளிலும் குளிர் நிலைகளிலும் சேமிக்க பயன்படுத்தப்படும் அமைப்புகள் ஆகும். இந்தப் பெயரை தேக்கிகளுக்கும் (செயற்கை ஏரிகள் மற்றும் குளங்கள்) உற்பத்தி செய்யப்பட்ட கொள்கலன்களுக்கும் பயன்படுத்த முடியும்.  
அமெரிக்காவில், சேமிப்புத் தொட்டிகளில் அழுத்தம் இல்லாமலோ மிகச் சிறிய அழுத்தத்திலோ திரவங்கள் சேமிக்கப்படுகின்றன. சேமிப்புத் தொட்டிகள் பெரும்பாலும் உருளை வடிவில் தரைக்கு செங்குத்தாக இருக்கும், இவை நிலையான கூரையையோ மிதக்கக்கூடிய கூரையையோக் கொண்டிருக்கும்.  
சேமிக்கப்படும் திரவத்தின் தன்மையைப் பொறுத்து சேமிப்புத் தொட்டிகளின் வடிவமைப்பிலும் செயல்பாடுகளிலும் அடிக்கடி பல சுற்றுச்சூழல் விதிமுறைகள் செயல்முறைப் படுத்தப்படும். புவியின் நிலப்பரப்புக்கு மேலுள்ள சேமிப்புத் தொட்டிகளின் விதிமுறைகள் புவியின் நிலப்பரப்புக்கு கீழுள்ள சேமிப்புத் தொட்டிகளின் விதிமுறைகளில் இருந்து வேறுபடுகின்றன.  
சேமிப்புத் தொட்டிகள் பல வடிவங்களில் உள்ளன:
- செங்குத்து உருளை, கிடைமட்ட உருளை
- திறந்த வடிவம், மேல் மூடப்பட்ட வடிவம்
- தட்டையான கீழ் பகுதி, கூம்பு கீழ் பகுதி
பெரிய தொட்டிகள் செங்குத்து உருளை வடிவில் இருக்க வேண்டும் அப்போதுதான் அவை நீர்நிலைசார் அழுத்தத்தைத் தாங்க முடியும். திரவங்களை எடுத்துச்செல்லும் பெரும்பாலான கொள்கலன் டாங்கிகள் பல்வேறு அளவுகளான அழுத்தத்தை கையாள வடிவமைக்கப்பட்டுள்ளன. சேமிப்புத் தொட்டி டாங்கிகள் திரவங்களை ஒரு இடத்திலிருந்து வேறொரு இடத்திற்கு பாதுகாப்பாக அழுத்தமோ வெப்பமோ மாறாமல் கொண்டு செல்ல உதவுகின்றன.
# தேக்கத் தொட்டி

## சுத்திகரிப்பு அலைகள்

திரவத்தின் எரி பற்று நிலை புள்ளிகள்(flash-point) அடிப்படையில் சேமிப்பு தொட்டியின் வகைகள் தேர்ந்தெடுக்கப்பட வேண்டும். பொதுவாக எண்ணெய் சுத்திகரிப்பு அலை மற்றும் திரவ எரிபொருட்களை சேமிக்கும் தொட்டிகளில் நிலையான கூரை மற்றும் மிதக்கும் கூரை இரண்டுமே பொறுத்தப்படும்.
1. நிலையான கூரை சேமிப்புத் தொட்டிகள் மிக அதிக எரி பற்று நிலையைக்(flash-point) கொண்ட திரவங்களுக்கு, (எ.கா. கச்சா எண்ணெய்) பயன்படுத்தப்படுகிறது. கூம்பு கூரைகள், குவிமாடம் கூரை (dome roofs )மற்றும் குடை கூரை பயன்படுத்துவது வழக்கமாக இருக்கிறது. குவிமாடம் கூரை (dome roofs ) சூழ்நிலையை விட சற்று அதிக அழுத்தம் உடைய திரவங்களை சேமிக்க பயன்படுத்தப்படுகிறது.
1. மிதக்கும் கூரை வெளியில் மிதக்கும் கூரை சேமிப்புத் தொட்டிகள் (பொதுவாக மிதக்கும் கூரை என அழைக்கப்படும்) மற்றும் உள்ளே மிதக்கும் கூரை சேமிப்புத் தொட்டிகள் என வகைப்படுத்தப்படுகிறது.
உள்ளே மிதக்கும் கூரை சேமிப்புத் தொட்டிகள் குறைந்த எரி பற்று நிலை புள்ளிகள் கொண்ட திரவங்களை (எ.கா. பெட்ரோல், எத்தனால்) சேமிக்க பயன்படுத்தப்படுகின்றன. உள்ளே மிதக்கும் கூரை சேமிப்புத் தொட்டிகள் என்பது ஒரு நிலையான கூரை மற்றும் மிதக்கும் கூரை இரண்டுமே பொறுத்தப்படும். இந்த மிதக்கும் கூரை,திரவ மட்டத்திற்கு ஏற்ப உயரவும் மற்றும் தாழவும் செய்யும்.  
இந்த மிதக்கும் கூரை குறைந்த எரி பற்று நிலை புள்ளிகள்(flash-point) கொண்ட திரவங்களிலிருந்து வெளியாகும் நீராவிகளை பிடிக்க உதவுகிறது. மிதக்கும் கூரைகள் அதன் கால்கள் மூலம் தொட்டியின் அடிப்பகுதியில் நிலைநிறுத்தப்படுகிறது.
வெளியில் மிதக்கும் கூரை சேமிப்புத் தொட்டிகளில் நிலையான கூரை இல்லை  
நாப்தா, மண்ணெண்ணெய், டீசல், கச்சா எண்ணெய் போன்ற நடுத்தர எரி பற்று நிலை புள்ளிகள் கொண்ட திரவங்களை இந்த சேமிப்புத் தொட்டிகளில் சேமிக்கப்படும்
# தேக்கத் தொட்டி

## சிறப்பு அம்சங்கள்

பெரும்பாலான திரவங்கள் சிறிய துளையின் வழியாக கசியவும், ஆவியாகவும், கொட்டவும் முடியும் என்பதால் கையாளுதலில் சிறப்பான கவனம் வேண்டும். எனவே பொதுவாக இந்த கசிவில் இருந்து பாதுகாக்க அணைகரை அல்லது சுவர் கட்டப்படும்.  
சில தொட்டிகளில் நிலையான கூரையுடன் கூடுதலாக மிதக்கும் கூரையும் தேவைப்படுகிறது. இந்த மிதக்கும் கூரை திரவ மட்டத்திற்கு ஏற்ப உயரவும் மற்றும் தாழவும் செய்யும். இதனால் நீராவி, திரவத்தின்மேல் இருப்பதை குறைக்க முடியும். மிதக்கும் கூரைகள் பெட்ரோலிய சுத்திகரிப்பு உள்ளிட்ட பல துறைகளில் பாதுகாப்பு தேவை, மற்றும் மாசு தடுப்பு நடவடிக்கைக்காக பயன்படுத்தப்படுகிறது.  
உலோக சேமிப்புத் தொட்டிகள், மண் மற்றும் கச்சா எண்ணெயுடன் தொடர்பு கொள்வாதல் அரிப்பு மற்றும் துருப்பிடிக்காமல் இருக்க எதிர் மின் முனைமக் காப்பு (Cathodic protection) பயன்படுத்தப்படுகிறது.
# தேக்கத் தொட்டி

## தொட்டியின் பிற வகைகள்

### வளிமண்டல சேமிப்புத் தொட்டிகள்

வளிமண்டல சேமிப்புத் தொட்டிகள் என்பது திரவத்தை வளிமண்டல அழுத்ததில் சேமிக்க உதவும் கொள்கலன்கள் ஆகும். இதன் முக்கிய வடிவமைப்பு குறியீடு ஏபிஐ 650 மற்றும் ஏபிஐ 620 இருக்கிறது.
# தேக்கத் தொட்டி

## தொட்டியின் பிற வகைகள்

### உயர் அழுத்த சேமிப்புத் தொட்டிகள்

ஹைட்ரஜன் மற்றும் குளோரின் போன்ற திரவமாக்கப்பட்ட வாயுக்கள் , அழுத்தப்பட்ட இயற்கை எரிவாயுக்கள் , மற்ற அழுத்தப்பட்ட வாயுக்களை சேமிக்கும் போது அதிக அழுத்தங்களை தாங்க வேண்டும். எனவே அதற்கு எற்ப தொட்டிகள் வடிவமைக்கப்படும். இவை வாயு உருளைகள் எனவும் அழைக்கப்படுகிறது.
# ஓவர்சீ-சைனீஸ் பேங்கிங் கார்ப்ரேஷன்

**ஓவர்சீ-சைனீஸ் பேங்கிங் கார்ப்ரேஷன்** (Oversea-Chinese Banking Corporation, சீனம்: 华侨银行有限公司) சிங்கப்பூரைத் தலைமையிடமாகக் கொண்டு செயல்படும் வங்கி ஆகும். இவ்வங்கியின் மொத்தச் சொத்து மதிப்பு 224 பில்லியன் சிங்கப்பூர் டாலர்கள் (22,400 கோடிகள் சிங்கப்பூர் டாலர்) ஆகும். 2010 நவம்பர் மாத அறிக்கையின் படி சிங்கப்பூரில் உள்ள பெரிய உள்ளூர் வங்கி ஆகும். உலகளாவில் பார்க்கும் போது இது சிங்கப்பூரிலுள்ள சிறிய வங்கியாகும். *ப்ளூம்பெர்க்* அறிக்கையின் படி உலகிலுள்ள வலுவான பொருளாதாரமுடைய வங்கிகளுள் இதுவும் ஒன்று எனத் தெரிவிக்கப்பட்டுள்ளது. இவ்வங்கி 530 கிளைகளுடன் 15 நாடுகளில் செயல்படுகிறது.
# அஞ்சலக சேமிப்பு வங்கி (சிங்கப்பூர்)

**அஞ்சலக சேமிப்பு வங்கி** (POSBank அல்லது POSB) சிங்கப்பூரில் அமைந்துள்ளது. இது *டி.பி.எஸ்* வங்கியின் ஒரு பிரிவு ஆகும். குறைந்த கட்டணத்தில் இவ்வங்கி சேவைகளை வழங்குகிறது. இவ்வங்கி 1877 ஆம் ஆண்டு ஜனவரி மாதம் 1 ஆம் தியதி தோற்றுவிக்கப்பட்டது. 1976 ஆம் ஆண்டில் இவ்வங்கியின் வாடிக்கையாளர் எண்ணிக்கை 10,00,000 ஆகவும் வைப்புநிதி ஒரு பில்லியன் சிங்கப்பூர் டாலர்களாகவும் இருந்தது.
# டி. பி. எஸ். வங்கி

**டி.பி.எஸ் வங்கி** (DBS Bank) சிங்கப்பூரில் அமைந்துள்ள வங்கியாகும். இவ்வங்கியின் முந்தைய பெயர் *தி டெவலப்ட் பேங்க் ஆப் சிங்கப்பூர்* (The Development Bank of Singapore) ஆகும். இவ்வங்கி 2003 ஆம் ஆண்டு ஜூலை மாதம் டி.பி.எஸ் வங்கி எனப் பெயர் மாற்றம் பெற்றது. நாட்டின் தொழிற்துறை நிதிச் சேவைகளைக் கையாளுவதற்காக சிங்கப்பூர் அரசால் 1968-ல் இவ்வங்கி உருவாக்கப்பட்டது. இன்று 100-க்கும் மேலான கிளைகளுடன் சிங்கப்பூரில் இயங்கி வருகிறது. தென்கிழக்காசியாவின் மிகப்பெரிய வங்கி இது ஆகும். மேலும் பாதுகாப்பான நிதியுடைய வங்கி என 2009 முதல் 2013 வரை தொடர்ச்சியாக 5 வருடங்கள் அறிவிக்கப்பட்டது. இவ்வங்கி 250 கிளைகளுடன் 50 நகரங்களில் 1,100 க்கும் அதிகமான தானியங்கிப் பண வழங்கி இயந்திரங்களைக் கொண்டுள்ளது.
# வார்ப்புரு:Unicode chart Lao

| &nbsp; | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| U+0E8x | ກ | ຂ | ຄ | ງ | ຈ | ຊ | ຍ |  |  |  |  |  |  |  |  |  |
| U+0E9x | ດ | ຕ | ຖ | ທ | ນ | ບ | ປ | ຜ | ຝ | ພ | ຟ |  |  |  |  |  |
| U+0EAx | ມ | ຢ | ຣ | ລ | ວ | ສ | ຫ | ອ | ຮ | ຯ |  |  |  |  |  |  |
| U+0EBx | ະ | ັ | າ | ຳ | ິ | ີ | ຶ | ື | ຸ | ູ | ົ | ຼ | ຽ |  |  |  |
| U+0ECx | ເ | ແ | ໂ | ໃ | ໄ | ໆ | ່ | ້ | ໊ | ໋ | ໌ | ໍ |  |  |  |  |
| U+0EDx | ໐ | ໑ | ໒ | ໓ | ໔ | ໕ | ໖ | ໗ | ໘ | ໙ | ໜ | ໝ | ໞ | ໟ |  |  |
| U+0EEx |  |  |  |  |  |  |  |  |  |  |  |  |  |  |  |  |
| U+0EFx |  |  |  |  |  |  |  |  |  |  |  |  |  |  |  |  |
| **குறிப்பு**
:1.யூனிக்கோடு பதிப்பு 6.3-இன் படி</br> | }<noinclude> |  |  |  |  |  |  |  |  |  |  |  |  |  |  |  |  
</noinclude>
# லாவோ எழுத்துமுறை

லாவோ எழுத்துமுறை என்பது லாவோ மொழியை எழுதப் பயன்படும் எழுத்துமுறை. இதைக் கொண்டு லாவோஸ் நாட்டு சிறுபான்மையினர் மொழிகளையும் எழுதுகின்றனர். இது 27 மெய்யெழுத்துகளையும் 33 உயிரெழுத்துகளையும் கொண்டுள்ளது. கூடுதலாக, 7 மெய் குறிகளும், 4 ஒலி அழுத்தக் குறிகளும் உண்டு.
லாவோ எழுத்துமுறை, தாய் எழுத்துமுறையை ஒத்திருக்கும்.
மற்ற இந்திய மொழிகளைப் போலவே இதுவும் இடது பக்கத்தில் தொடங்கி வலது பக்கம் முடிக்கப்படும்.
உயிர் எழுத்துகள் மெய்யெழுத்துகளுடன் இணையும் போது, மெய் எழுத்தின் மேல், கீழ், முன் அல்லது பின்னால் எழுதப்படும். லத்தீனைப் போன்று பெரிய, சிறிய எழுத்துகள் கிடையாது.
பிற மொழிகளைப் போலவே, லாவோ மொழிக்கும் ரோமனாக்க வடிவம் உண்டு. கண் பார்வையற்றோர் படிப்பதற்காக, லாவோ மொழிக்கும் பிரெய்லி முறை உள்ளது.
# லாவோ எழுத்துமுறை

## மெய் எழுத்துகள்

27 மெய் எழுத்துகளும், மூன்று வகையாகப் பிரிக்கப்பட்டுள்ளன. உயர் அழுத்தம், மிதமான அழுத்தம், குறைந்த அழுத்தம் என மூன்று வகை ஒலிகளுக்கு ஏற்ப பிரிக்கப்பட்டன. இது தமிழில் உள்ள வல்லினம், மெல்லினம், இடையினம் போன்றது. ஒவ்வொரு எழுத்திற்கும் ஒரு பெயர் உண்டு. அந்த பெயரிலேயே அந்த எழுத்தும் வரும். இதன் மூலம், அந்த எழுத்தை ஒலித்துப் பழகுவர்.
# லாவோ எழுத்துமுறை

## உயிர் எழுத்துகள்

உயிர் எழுத்துகள் சொல்லின் முதலில் வருவதில்லை. பிற உயிர்களுடன் இணைந்து கூட்டொலிகளை ஏற்படுத்தும்.
# லாவோ எழுத்துமுறை

## எண்கள்

| லாவோ எண்கள் | ໐ | ໑ | ໒ | ໓ | ໔ | ໕ | ໖ | ໗ | ໘ | ໙ | ໑໐ | ໒໐ | } |
| --- | --- | --- | --- | --- | --- | --- | --- | --- | --- | --- | --- | --- | --- |
# லாவோ எழுத்துமுறை

## யூனிக்கோடு

ஒருங்குறி எனப்படும் யூனிக்கோடில் உலகின் பல மொழிகளின் எழுத்துகள் சேர்க்கப்பட்டுள்ளன. "லாவோ யூ.ஐ" என்ற பெயரில் லாவோ மொழி எழுத்துகள் சேர்க்கப்பட்டுள்ளன.
# மலைச்சரிவு பனிச்சறுக்கு

**ஆல்பைன் பனிச்சறுக்கு** அல்லது **மலைச்சரிவு பனிச்சறுக்கு** (*Alpine skiing*) பனித்தூவி படர்ந்த மலைகளில் பிணைக்கப்படாத காலணிக் கட்டுக்களுடன் சறுக்குக்கட்டைகளில் சறுக்கிச் செல்லும் உடல் திறன் விளையாட்டு ஆகும். இது பனித்தூவி, மலைச்சரிவுகள் மற்றும் சுற்றுலா கட்டமைப்பு உள்ள இடங்களில், குறிப்பாக ஐரோப்பா, வட அமெரிக்கா, ஆஸ்திரேலியா, நியூசிலாந்து, தென் அமெரிக்காவின் அந்தீசு மலைத்தொடர், மற்றும் கிழக்காசியாவில், பெரிதும் விளையாடப்படுகிறது. குளிர்கால ஒலிம்பிக்கில் இது ஒரு விளையாட்டாகும்.
# எல்லைநாயக்கன்பட்டி

**எல்லைநாயக்கன்பட்டி ** *(Ellainayakkanpatti)* இது தமிழ் நாடு மாநிலத்தில், தூத்துக்குடி மாவட்டம், ஸ்ரீவைகுண்டம் வட்டம், கருங்குளம் ஊராட்சி ஒன்றியத்தில் அமைந்துள்ள ஒரு ஊராட்சி ஆகும்.
# எல்லைநாயக்கன்பட்டி

## அமைவிடம்

திருநெல்வேலி - தூத்துக்குடி தேசிய நெடுஞ்சாலையில் இது தூத்துக்குடியில் இருந்து 25 கிலோமீட்டர் தொலைவில் உள்ளது.  
இது ஓட்டப்பிடாரம் சட்டமன்றத் தொகுதியில் உள்ளது.
# சோடியச்சிறுநீர்மைப் புரதக்கூறு

நம் உடலில் நீர்-மின்பகுளி (electrolyte) சமநிலையை ஒழுங்குப்படுத்தும் புரதக்கூற்று இயக்குநீர்கள் **சோடியச்சிறுநீர்மைப் புரதக்கூறுகள்** (Natriuretic Peptides) என்று அழைக்கப்படுகின்றன. இப் புரதக்கூறுகளில் பெரும்பாலானவற்றின் அமினோ அமிலங்கள் வரிசை முறைப்படுத்தப்பட்டுள்ளன. சிறுநீரில் சோடிய அயனிகள் (Na+) வெளியேற்றத்தை **சோடியச்சிறுநீர்மை** (natriuresis) என்று அழைக்கலாம்.  
இப் புரதக்கூறுகளின் வகைகள்:  
- இதயியச் சோடியச்சிறுநீர்மைப் புரதக்கூறு (Atrial Natriuretic Peptide; ANP)
- மூளைசார் சோடியச்சிறுநீர்மைப் புரதக்கூறு (Brain Natriuretic Peptide; BNP)
- சி-வகைச் சோடியச்சிறுநீர்மைப் புரதக்கூறு (C-Type Natriuretic Peptide; CNP)
# தேஜாஸ்ரீ

**தேஜாஸ்ரீ** (மராத்தி: सोनाली जयकुमार खेले )(பிறப்பு **சோனாலி ஜெய்குமார் காளே** ஜூலை 9) இந்தியத் திரைப்பட நடிகையாவார். இவர் கதக் நடனத்தினை கற்றவர். இவர் தந்தை இந்த நடனத்தில் வல்லவராவார். இவர் திரைப்படங்களில் நாயகியாகவும், துணை நடிகையாகவும், குத்தாட்டப்பாடல்களில் நடனமாடுபவராகவும் தோன்றியுள்ளார்.
# தேஜாஸ்ரீ

## திரைப்படங்கள்

| ஆண்டு | தலைப்பு | கதாப்பாத்திரம் | மொழி | குறிப்பு |
| --- | --- | --- | --- | --- |
| 2012 | *மயங்கினேன் தயங்கினேன்* | தமிழ் |  |  |
| 2009 | *பிரம்மதேவா* | சம்பங்கி | தமிழ் |  |
| 2009 | *காதல்னா சும்மா இல்லை* | தமிழ் |  |  |
| 2008 | *நடிகை* | தமிழ் |  |  |
| 2007 | *திருரங்கா* | தமிழ் |  |  |
| 2007 | *அந்த நாள் ஞாபகம்* | ரிதா | தமிழ் | கதாநாயகி |
| 2007 | *ஆர்யா* | பூஜா | தமிழ் | இரண்டாவது நாயகி |
| 2007 | *நான் அவனில்லை* | தமிழ் | கௌரவத் தோற்றம் |  |
| 2007 | *வீராப்பு* | தமிழ் | இரண்டாவது நாயகி |  |
| 2006 | *சம்திங் சம்திங் உனக்கும் எனக்கும்* | ஷாலினி | தமிழ் | இரண்டாவது நாயகி |
| 2006 | *இம்சை அரசன் 23ம் புலிகேசி (திரைப்படம்)* | சூழாயினி | தமிழ் |  |
| 2006 | *நடிகை* | தமிழ் |  |  |
| 2006 | *அசோகா* | கன்னடம் |  |  |
| 2006 | *வித்யாரதி* | ஜூலி | இந்தி |  |
| 2006 | *கள்வனின் காதலி* | தமிழ் |  |  |
| 2005 | *கோடம்பாக்கம்* | தமிழ் |  |  |
| 2007 | *அது ஒரு கனாக்காலம்* | தமிழ் |  |  |
| 2005 | *தக திமி தா* | தமிழ் |  |  |
| 2004 | *மதுர* | தமிழ் |  |  |
| 2003 | *ஒற்றன்* | தமிழ் | } |  |
# தேஜாஸ்ரீ

## ஆதாரம்

- Tejashree Profile
- Tejashree Filmography
- Tejashree Biography
# வார்ப்புரு:URL/doc

This template can be used to create a formatted external link.
::*Note - this template is for formatting the appearance of ***displayed*** URLs, while making them *machine-readable'' as part of emitted microformat meta-data.  
If you wish to display text instead of the URL (e.g. "BBC website" instead of ), please **do not use this template**.  
For web-based references, please see ''
# வார்ப்புரு:URL/doc

## Usage

- <code>1=*url name*2=*optional display text*</code>
- The first parameter is parsed to see if it takes the form of a complete URL. If it doesn't start with a URI scheme (such as "http:", "https:", or "ftp:"), an "http://" prefix will be prepended to the specified generated target URL of the link.
- Parameter 2 is **deprecated**.  
**Warning:** The parameter 1 must be numbered explicitly if the URL contains an equal sign, as is common in the query string. This applies when the value of the URL is unknown, for example when this template is used in another template specifying the effective URL as a variable value. The *deprecated* second parameter for the displayed text, if present, **must** also be explicitly numbered if the first parameter is explicitly numbered; otherwise it will override the value of the first parameter.
# வார்ப்புரு:URL/doc

## Usage

### Examples

| Code | Result |  |
| --- | --- | --- |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> | (**Deprecated**) |  |
| <tt> </tt> | (**Deprecated**) |  |
| <tt> </tt> | (**Deprecated**) |  |
| <tt> </tt> | (**Deprecated**) | } |
# வார்ப்புரு:URL/doc

## Microformat

The template wraps the *displayed* URL with a <code></code> so that it is included in any parent microformat which takes a URL parameter - see our microformats project.
# வார்ப்புரு:URL/doc

## TemplateData

<templatedata>{
"description": "A template to display and format a URL",
"params": {
"1": {
"label": "URL",
"description": "The URL to be linked",
"type": "string",
"required": true
},
"2": {
"label": "Display text",
"description": "The text to be displayed instead of the URL. **Deprecated**",
"type": "string",
"required": false
}
}}</templatedata>
# ரியாஸ் கான்

**ரியாஸ் கான்** இந்தியத் திரைப்பட நடிகராவார். இவர் தமிழ், மலையாளம், தெலுங்கு, இந்தித் திரைப்படங்களில் நடித்துள்ளார்.
# ரியாஸ் கான்

## திரைப்படம்

- *மம்பட்டியான்* (2011)
- ''பொன்னர் சங்கர் (2011)
- *குட்டி பிசாசு*
- *சுறா* (2010)
- *மாஞ்சா வேலு* (2010)
- *யாதுமாகி* (2010)
- *ஜெகன்மோகினி *(2009)
- *ஆதவன் (திரைப்படம்)* (2009)
- *அரசாங்கம்*
- *சீனா தானா 001* (2007)
- *முருகா* (2007)
- *திருப்பதி (திரைப்படம்)* (2006)
- *கஜினி* (தமிழ்)
- *பவர் ஆப் உமன்* (2005) (தமிழ்)
- *ஒற்றன்* (2003) (தமிழ்) ... பீர் முகமது
- *வின்னர்*
- *நாகேஸ்வரி* (2002)
- *பாபா* (2002)
- *ரமனா* (2002)
- *ஆளவந்தான் (திரைப்படம்)* (2001)
- *பத்ரி* (2001)
- *சிறீ* (2002)
# ரியாஸ் கான்

## திரைப்படம்

### தெலுங்கு

- *ஸ்டாலின்* (2006) (தெலுங்கு)
# ரியாஸ் கான்

## திரைப்படம்

### இந்தி

- *கஜினி* (இந்தி)
# தியாகராஜன்

**தியாகராஜன்** தமிழ்த் திரைப்பட இயக்குநரும், நடிகருமாவார்.நடிகர் பிரசாந்த் இவரின் மகனாவார். 2004ஆம் ஆண்டு ஷாக் என்னும் தமிழ்த் திரைப்படத்தின் மூலம் தயாரிப்பாளரானார். இவரின் பிறந்த நாள் சூன் 21 ஆகும்.
# தியாகராஜன்

## திரைப்படங்கள்

### இயக்குநராக

| 1988 | *பூவுக்குள் பூகம்பம்* | தமிழ் | தியாகராஜன், பார்வதி ஜெயராமன் |
| --- | --- | --- | --- |
| 1990 | *சேலம் விஷ்ணு* | தமிழ் | தியாகராஜன், ரூபினி (நடிகை), சரத்குமார், கீதா, ராதேஷ் |
| 1995 | *ஆணழகன்* | தமிழ் | பிரசாந்த், கே. ஆர். விஜயா'', சுனேகா, வடிவேலு, சார்லி, சின்னி ஜெயந்த் |
| 2004 | *ஷாக்* | தமிழ் | *பிரசாந்த்*, *மீனா*, *அப்பாஸ்*, *சுஹாசினி*, *சரத் பாபு* |
| 2011 | *பொன்னர் சங்கர்* | தமிழ் | *பிரசாந்த்*, *பூஜா சோப்ரா*, *திவ்யா பரமேஷ்வரன்*, *நெப்போலியன்* |
| 2011 | *மம்பட்டியான்* | தமிழ் | *பிரசாந்த்*, *மீரா ஜாஸ்மின்*, *பிரகாஷ் ராஜ்*, *முமைத் கான்* |
# தியாகராஜன்

## திரைப்படங்கள்

### தயாரிப்பாளராக

- ஷாக்
- பொன்னர் சங்கர்
- மம்பட்டியான்
# மம்பட்டியான் (2011 திரைப்படம்)

***மம்பட்டியான்*** (*Mambattiyan*) 2011ல் வெளிவந்த தமிழ் திரைப்படமாகும். இதனை தியாகராஜன் இயக்கியிருந்தார். இதில் தியாகராஜனின் மகனான பிரசாந்த் நாயகனாக நடித்திருந்தார். இவருடன் மீரா ஜாஸ்மின், பிரகாஷ் ராஜ், வடிவேலு மற்றும் முமைத் காண் ஆகியோர் நடித்திருந்தனர்.  
இத்திரைப்படம் தியாகராஜன், சரிதா நடித்திருந்த மலையூர் மம்பட்டியான் திரைப்படத்தின் மறுவுருவாக்கம் ஆகும். இத்திரைப்படம் டிசம்பர் 16, 2011இல் வெளிவந்தது.
# மம்பட்டியான் (2011 திரைப்படம்)

## நடிகர்கள்

- பிரசாந்த் - மம்பட்டியான்
- மீரா ஜாஸ்மின் - கண்ணாத்தாள்
- முமைத் கான் - சொர்ணம்
- பிரகாஷ் ராஜ் - ஐஜி ரஞ்சித்
- வடிவேலு (நடிகர்) - சில்க் சிங்காரம்
- விஜயகுமார் - மம்பட்டியான் தந்தை
- கோட்டா சீனிவாச ராவ் - அண்ணாச்சி
- கலைராணி - கிராமத்து மருத்துவர்
- பிள்ளையார் - ஓட்டுனர்
- ரியாஸ் கான் - போலி மம்பட்டியான்
- அரவிந்த் - ஊமையன்
- மனோபாலா- அண்ணாச்சியின் கணக்குப்பிள்ளை
- ஹேமா
# முமைத் கான்

**முமைத் கான்** என்பவர் இந்தியத் திரைப்பட நடிகையாவார். இவர் தமிழ், தெலுங்கு, கன்னடம் ஆகிய தென்னிந்திய மொழிகளிலும் இந்தி மொழியில் வெளிவந்த திரைப்படங்களிலும் நடித்துள்ளார். துணை நடிகையாகவும், குத்தாட்டப் பாடல்களுக்கு நடனமாடுபவராகவும் தோன்றியுள்ளார். முமைத் கான் இந்தியாவிலுள்ள மும்பையில் பிறந்தவர்.
# முமைத் கான்

## திரைப்படங்கள்

### தமிழ்த் திரைப்படங்கள்

1. *மம்பட்டியான்* .... சோனம் (2011)
1. *பௌர்ணமி நாகம்* .... நாயகி (2010)
1. *கற்றது களவு* (2010) (கௌரவத் தோற்றம்)
1. *கந்தசாமி* (2009) .... மீனாக்குமாரி (கௌரவத் தோற்றம்)
1. *பிரம்மதேவா* (2009) (கௌரவத் தோற்றம்)
1. *வில்லு* (2009) (கௌரவத் தோற்றம்)
1. *வம்பு சண்டை* (2008)
1. *மருதமலை* (2007) (கௌரவத் தோற்றம்)
1. *உடம்பு எப்படி இருக்கு* (2007) (கௌரவத் தோற்றம்)
1. *மதுரை வீரன்* (2007) (கௌரவத் தோற்றம்)
1. *லீ* (2007) (கௌரவத் தோற்றம்)
1. *போக்கிரி (திரைப்படம்)* (2007) (கௌரவத் தோற்றம்)
1. *வேட்டையாடு விளையாடு* (2006) (கௌரவத் தோற்றம்)
1. *தலை நகரம்* (2006) (கௌரவத் தோற்றம்)
1. *பொன்னியின் செல்வன்* (2005) (கௌரவத் தோற்றம்)
# ஹேமா (நடிகை)

**ஹேமா** இந்தியத் திரைப்பட நடிகையாவார். இவர் தெலுங்கு மொழித் திரைப்படங்களில் 250க்கும் மேற்பட்ட படங்களில் நடித்துள்ளார். தென்னிந்திய மொழிகளான தெலுங்கு மற்றும் தமிழ் மொழி திரைப்படங்களில் நடித்துள்ளார்.  
குணச்சித்திரம், நகைச்சுவை நாயகி வேடங்களில் திரைப்படங்களில் நடிக்கின்றார்.
# ஹேமா (நடிகை)

## இளமை வாழ்க்கை

ஹேமாவின் இயற்பெயர் கிருஷ்ண வேணி. இவர் ஆந்திராவின் கிழக்கு கோதாவரி மாவட்டத்தில் பிறந்தவர். ஏழாம் வகுப்பு வரை படித்துள்ள இவர், குழந்தை நட்சத்திரமாக திரைப்படங்களில் நடித்துள்ளார். திரையுலகிற்கு வந்த பின்பு தனது இயற்பெயரை ஹேமா என்று மாற்றிக் கொண்டார்.
# ஹேமா (நடிகை)

## திரைப்படங்கள்

- சின்னாரி சினேகம் (1989)
- பால கோபாலுடு (1989)
- தர்ம யுத்தம் (1989)
- அய்யப்ப சுவாமி மகாத்மியம் (1989)
- ஜெயசிம்மா (1990)
- லாரி டிரைவர் (1990)
- ஆதர்ஷம் (1992)
- ரவுடி இன்ஸ்பெக்டர் (1992)
- மணி (1993)
- மெக்கானிக் அல்லுடு (1993)
- போலிஸ் பார்ய (1994)
- ஜெயம் மனதே ரா (2000)
- முராரி (2001)
- நுவ்வு நாக்கு நச்சவ் (2001)
- பிரேமசல்லாபம் (2002)
- நீ சினேகம் (2002)
- சிம்மாத்ரி (2003)
- வசந்தம் (2003)
- அஞ்சலி ஐ லவ் யூ(2004)
- மல்லேஸ்வரி (2004)
- அத்தடு (2005)
- நுவ்வன்டே நாக்கிஷ்டம் (2005)
- பகீரதா (2005)  
- ஆலயம்(2008)
- குபேருலு (2008)
- மகதீரா (2009
- சலீம் (2009)
- மவுன ராகம் (2010)
- அதி நுவ்வே (2010)
- ஸ்ரீ ராம ராஜ்ஜியம் (2011)
- [[ரச்சா (2012)
- ஜுலாயி (2012)
- ரெபெல் (2012)
- கிருஷ்ணம் வந்தே ஜெகத்குரும் (2012)
- மிர்ச்சி (2013)
- அத்தாரிண்டிக்கி தாரேதி (2013)
- சாகசம் (2016)
# அஞ்செங்கோக் கோட்டை

**அஞ்செங்கோக் கோட்டை** இந்தியாவின் கேரள மாநிலத்தில் உள்ள வர்க்கலா நகரில் இருந்து 12 கி.மீ. தொலைவில் உள்ளதும் முன்னர் அஞ்சுதெங்கு என அழைக்கப்பட்டதுமான அஞ்செங்கோ என்னும் சிறு தீவில் அமைந்துள்ளது. இத்தீவு கடலுக்கும், கடற்கழிக்கும் இடையில் அமைந்துள்ளது. ஆங்கிலேயக் கிழக்கிந்தியக் கம்பனியினர் 17 ஆம் நூற்றாண்டின் இறுதிப் பகுதியில் இக்கோட்டையைக் கட்டினர். பிற கோட்டைகளைப் போல் அல்லாது இது ஒரு கோட்டையைப் போன்ற தோற்றத்தைக் கொண்டிராத சிறிய கோட்டை ஆகும்.
# அஞ்செங்கோக் கோட்டை

## வரலாறு

1684ல் அஞ்செங்கோவில் ஆங்கிலேயக் கிழக்கிந்தியக் கம்பனியினர் ஒரு வணிக நிலையத்தைக் கட்டிக்கொள்வதற்கான அனுமதியை அட்டிங்கலின் இராணி அவர்களுக்கு வழங்கினார். 1690ல் ஒரு கோட்டையைக் கட்டுவதற்கும் இராணியிடம் அனுமதி பெற்ற அவர்கள் 1695ல் அஞ்செங்கோக் கோட்டையைக் கட்டினர். இக்குடியேற்றம் ஆங்கிலேயக் கிழக்கிந்தியக் கம்பனியின் வணிக வளர்ச்சிக்குப் பெரும் உதவியாக அமைந்தது. தமது படைத்துறைக் கருவிகளை வைத்துக்கொள்வதற்கான வசதிகளையும் அவர்கள் இங்கே அமைத்துக்கொண்டனர். காலப்போக்கில் கிழக்கிந்தியக் கம்பனியின் மும்பாய்க்கு அடுத்த முக்கிய வணிகத் தளமாக இது உருவானது.
# அஞ்செங்கோக் கோட்டை

## கிளர்ச்சிகள்

17 ஆம் நூற்றாண்டின் இறுதியிலும், 17 ஆம் நூற்றாண்டின் முற்பகுதியிலும் இப்பகுதியில் பிரித்தானியருக்கு எதிரான கிளர்ச்சிகள் இடம்பெற்றன. முதற் கிளர்ச்சி பெரிய தாக்கம் கொண்டதாக அமையவில்லை. பல்வேறு விலை உயர்ந்த பரிசுகளை வழங்குவதன் மூலம் இராணியைத் தமது கைக்குள் போட்டுக்கொண்ட பிரித்தானியர் அப்பகுதி மக்களின் நலன்களுக்கு எதிரான சில நடவடிக்கைகளில் ஈடுபட்டனர். இதனால் ஆத்திரமுற்ற உள்ளூர்ப் பிரபுக்கள், பிரித்தானியர் தமக்கூடாகவே அரசிக்குப் பரிசுகளை வழங்கலாம் என அறிவித்தனர். பிரித்தானியர் இதற்குச் செவிசாய்க்கவில்லை. 1721ல் 140 ஆங்கில வணிகர்கள் விலையுயர்ந்த பரிசுப் பொருட்களுடன் அரசியைக் காண்பதற்குச் சென்றபோது, உள்ளூர் மக்கள் தாக்குதல் நடத்தி அவர்கள் எல்லோரையும் கொன்றதுடன், அஞ்செங்கோக் கோட்டையையும் முற்றுகை இட்டனர். எனினும், தலைச்சேரியில் இருந்து வந்த பிரித்தானியப் படைகள் முற்றுகையை முறியடித்தன. பொதுமக்களும், சுற்றுலாப் பயணிகளும் இக்கோட்டையைப் பார்ப்பதற்கு அனுமதிக்கப்படுகிறார்கள்.
# கெல்லன் லூட்ஸ்

**கெல்லன் லூட்ஸ்** இவர் ஒரு அமெரிக்க திரைப்பட நடிகர் மற்றும் விளம்பரநடிகர் ஆவார். இவர் ட்விலைட் திரைப்படத்தில் எம்மெட் கலென் என்ற கதாபாத்திரத்தில் நடித்ததன் மூலம் புகழ்பெற்றார்.
# கெல்லன் லூட்ஸ்

## ஆரம்பகால வாழ்க்கை

இவர் மார்ச் மாதம் 15ம் தேதி அமெரிக்காவில் டிக்கின்சன், வடக்கு டகோட்டா நகரில் பிறந்தார். கர்லா (நீ Theesfeld) மற்றும் பிராட்லி லூட்ஸ் இன் மகன் ஆவார். இவருக்கு ஒரு சகோதரி மற்றும் ஆறு சகோதரர்கள் உண்டு. இவர் தனது படிப்பை ஹோரிசான் ஹை ஸ்கூல் படித்து முடித்தார் மற்றும் சாப்மன் உனிவேர்சிட்டியில் பட்டம் பெற்றார்.
# கெல்லன் லூட்ஸ்

## திரைப்படங்கள்

இவர் நடித்த திரைப்படங்கள் சில:
- ட்விலைட்
- தி ட்விலைட் சாகா: நியூ மூன்
- தி ட்விலைட் சாகா: எக்லிப்ஸ்
- தி ட்விலைட் சாகா: பிரேக்கிங் டவுன் - பார்ட் 1
- தி ட்விலைட் சாகா: பிரேக்கிங் டவுன் - பார்ட் 2
- டார்சான்
- த லெஜண்டு ஒப் ஹெர்குலிஸ்
- தி எக்ஸ்பெண்டபில்ஸ் 3
# கெல்லன் லூட்ஸ்

## விருதுகள் மற்றும் பரிந்துரைகள்

| ஆண்டு | விருது | வகை | பணி | முடிவு |
| --- | --- | --- | --- | --- |
| 2010 | 2010 டீன் சாய்ஸ் விருதுகள் | சாய்ஸ் திரைப்படம்: Scene Stealer Male | *The Twilight Saga: New Moon* |  |
| 2011 | 2011 டீன் சாய்ஸ் விருதுகள் | சாய்ஸ் திரைப்படம்: Male Scene Stealer, 2013 | *The Twilight Saga: Eclipse* |  |
| 2012 | 2012 டீன் சாய்ஸ் விருதுகள் | சாய்ஸ் திரைப்படம்: Scene Stealer: Male | *The Twilight Saga: Breaking Dawn – Part 1* |  |
| 2013 | 2013 டீன் சாய்ஸ் விருதுகள் | சாய்ஸ் திரைப்படம்: Scene Stealer | *The Twilight Saga: Breaking Dawn – Part 2* | } |
# ஜயமதி (1935 திரைப்படம்)

**ஜயமதி** (அசாமியம்:ஜோய்மோதி) என்பது 1935 ஆம் ஆண்டில் வெளியான அசாமிய மொழித் திரைப்படம். இது வடகிழக்கு இந்தியாவைச் சேர்ந்த மொழி ஒன்றில் வெளியான முதல் திரைப்படம் என்பது குறிப்பிடத்தக்கது.
பதினேழாம் நூற்றாண்டில் வாழ்ந்த சோதி ஜோய்மோதி என்னும் அரசியைப் பற்றிய கதையை மையப்படுத்தி திரைப்படம் உருவாக்கப்பட்டது. இதை ஜோதி பிரசாத் அகர்வாலா தயாரித்து, இயக்கினார்.
பல திரைப்பட விழாக்களில் இந்த படம் திரையிடப்பட்டது. பனு பருவா, ஐதியூ ஹந்திக், மோகினி ராஜகுமாரி, பனி சர்மா ஆகியோர் முதன்மை வேடங்களில் நடித்தனர்.
# தாஸ்

***தாஸ்*** 2005ல் வெளிவந்த தமிழ்த் திரைப்படமாகும். இதனை புது வரவு பாபு யோகேஸ்வரன் இயக்கியிருந்தார். இத்திரைப்படத்தில் மோ. ராஜாவின் சகோதரன் ஜெயம் ரவி நாயகனாக நடித்தார். அவருடன் ரேணுகா மேனன், வடிவேலு,. லிவிங்ஸ்டன், ஆதித்யா, சன்முகலிங்கம், மோனிகா ஆகியோர் நடித்திருந்தனர்.  
இத்திரைப்படத்திற்கு யுவன் சங்கர் ராஜா இசையமைத்திருந்தார். இப்படம் 2005ல் வெளிவந்தது.
# தாஸ்

## நடிப்பு

- ஜெயம் ரவி - ஆன்டனி தாஸ்
- ரேணுகா மேனன் - ராஜேஸ்வரி
- வடிவேலு (நடிகர்)
- சண்முகராஜன் - அண்ணாச்சி
- ஆதித்யா (நடிகர்).- அன்வர்
- மோனிகா - ராஜேஸ்வரி சகோதரி
- சலிம் கௌஸ்
- சீதா
# தாஸ்

## வெளி இணைப்பு

-
# கலாபக் காதலன்

**கலாபக் காதலன்** 2006இல் வெளிவந்த தமிழ்த் திரைப்படமாகும். இத்திரைப்படத்தில் ஆர்யா, ரேணுகா மேனன் முக்கிய கதாப்பாத்திரத்தில் நடித்திருந்தனர். இதன் கரு சகோதரியின் கணவனை விரும்பும் பெண்ணைப் பற்றியது என்பதால் வயதுவந்தோர் பிரிவுக்குள் வைக்கப்பட்டது.
# கலாபக் காதலன்

## நடிகர்கள்

- ஆர்யா
- ரேணுகா மேனன்
- அக்சயா (நடிகை)
- இளவரசு
# வருடு

***வருடு*** 2010ல் வெளிவந்த தெலுங்கு திரைப்படமாகும். இதனை குணசேகர் இயக்கியிருந்தார். அல்லு அர்ஜுன், ஆர்யா முக்கிய கதா பாத்திரங்களில் நடித்திருந்தனர். இவர்களுடன் சுஹாசினி, ஆஷிஷ் வித்யார்த்தி, சாயாஜி சிண்டே மற்றும் பிரம்மானந்தம் ஆகியோர் நடித்திருந்தனர்
# வருடு

## நடிப்பு

- அல்லு அர்ஜுன்
- ஆர்யா
- பானு சிறீ மஹரா
- சுஹாசினி
- ஆஷிஷ் வித்யார்த்தி
- நாசர் (நடிகர்)
- சாயாஜி சிண்டே
- பிரம்மானந்தம்
# தரம்பால்

**தரம்பால்** (ஆங்கிலம்: Dharampal, பிறப்பு:பெப்ரவரி 19,1922 - இறப்பு: அக்டோபர் 24, 2006) உத்தரப் பிரதேசத்தில் பிறந்த காந்தியவாதி, வரலாற்று ஆய்வாளர் மற்றும் அரசியல் மெய்யியலாளர் ஆவார். இந்தியாவின் பல்வேறு வகையான மக்களிடையே பல்வேறு வழிகளில் தொடர்பு கொண்டு மீளுருவாக்க பணிகளில் ஈடுபட்டுள்ளார். பதினெட்டாம், பத்தொன்பதாம் நூற்றாண்டுகளைப் பற்றிய ஆவணங்களை ஆராய்ந்து புத்தகங்கள் எழுதி உள்ளார்.
# தரம்பால்

## வாழ்க்கை

தரம்பால் உத்தரப் பிரதேசம், முசாபர்நகர் மாவட்டத்தில் உள்ள கன்டாலா எனப்படும் சிறிய நகரத்தில் பிப்ரவரி 19, 1922 அன்று பிறந்தார்.இவர் இளைஞர்களுக்குக் காந்தி விடுத்த அழைப்பை ஏற்றுத் 1942-43ல் தன் பட்டப் படிப்பைப் பாதியில் விட்டு வெள்ளையனே வெளியேறு போராட்டத்தில் பங்கேற்று சிறை சென்றார்.அவர் 1948 ஆம் ஆண்டு இந்திய கூட்டுறவு சங்கத்தின்( Indian Cooperative Union) ஒரு நிறுவன உறுப்பினராக இருந்தார். 2006 ஆம் ஆண்டு மஹாராஷ்டிராவில் உள்ள சேவாகிராம ஆசிரமத்தில் உயிர் நீத்தார்.
# தரம்பால்

## பணிகள்

காந்தியடிகளின் சீடர்களுள் ஒருவரான மீரா பென் னுடன் இணைந்து பணியாற்றியுள்ளார். அப்போது இந்தியப் பஞ்சாயத்து பரிஷத் மற்றும் தன்னார்வக் குழுக்களின் கிராமப் புனர்நிர்மாணப் பணிகளுக்கான அமைப்பு (AVARD)ல் 1958 முதல் 1964 வரை அவர் பொது செயலாளராக பணியாற்றியுள்ளார்.
# தரம்பால்

## இவரது புத்தகங்கள்

- அழகிய மரம்: 18ஆம் நூற்றாண்டில் இந்திய பாரம்பரியக் கல்வி (நூல்)
- 18ஆம் நூற்றாண்டில் இந்திய விஞ்ஞானமும் தொழில்நுட்பமும் (நூல்)
# தரம்பால்

## வெளியிணைப்புகள்

- AVARD அதிகாரப்பூர்வ வலைத்தளம்
- சமானவயா வலைத்தளம்
- தரம்பால்– இன்ஃபினிடி அறக்கட்டளை
# அறந்தாங்கிக் கோட்டை

**அறந்தாங்கிக் கோட்டை** இந்தியாவின் தமிழ்நாடு மாநிலத்தில் புதுக்கோட்டை மாவட்டத்தில் உள்ள அறந்தாங்கி நகரில் அமைந்துள்ளது. இக்கோட்டை 16 அல்லது 17 ஆம் நூற்றாண்டில் தொண்டைமான் வம்சத்தைச் சேர்ந்த உள்ளூர் ஆட்சியாளர்களால் கட்டப்பட்டது.
# அறந்தாங்கிக் கோட்டை

## வரலாறு

பாண்டியர் காலத்திலும், விசயநகரப் பேரரசுக்காலத்திலும், அவர்களுக்குக் கீழ்ப்பட்ட ஆட்சித் தலைவர்களாக அறந்தாங்கிப் பகுதியை ஆண்டுவந்தவர்கள் தொண்டைமான் வம்சத்தினர். அறந்தாங்கித் தொண்டைமான்கள் எனப்பட்ட இவர்கள் 15 ஆம் நூற்றாண்டு தொடக்கம் 18 ஆம் ஆண்டு வரை ஆட்சியில் இருந்தனர். இவர்களது ஆட்சிக் காலத்தில் 16 ஆம் நூற்றாண்டிலோ அல்லது 17 ஆம் நூற்றாண்டிலோ இந்தக் கோட்டை கட்டப்பட்டது.
# அறந்தாங்கிக் கோட்டை

## அமைப்பு

மண்ணால் கட்டப்பட்ட இக்கோட்டையுள் அரண்மனைகளோ அல்லது வேறு முக்கியமான கட்டிடங்களோ இருந்ததற்கான தடயங்கள் எதுவும் கிடைக்கவில்லை.
# கங்கை கொண்ட சோழன் (புதினம்)

**கங்கை கொண்ட சோழன்** புதினமானது பாலகுமாரனால் எழுதப்பட்டது. இது நான்கு பாகங்களைக் கொண்டது. திருமகள் நிலையத்தாரால் வெளிடப்பட்டது. ராஜேந்திர சோழரை நாயகனாக கொண்டது.
# கங்கை கொண்ட சோழன் (புதினம்)

## கதைக்களம்

ராஜேந்திரரின் ஆட்சி காலத்தில் சோழ நாடு மேற்கொண்ட படையெடுப்புகள் மற்றும் வெற்றிகள், கங்கை கொணர்ந்து மற்றும் வாணிபம் மற்றும் கலாச்சாரம் பற்றி நூல் ஆசிரியர் விரிவாகக் கூறி உள்ளார்.
# கங்கை கொண்ட சோழன் (புதினம்)

## கதை மாந்தர்கள்

ராஜேந்திரர், வீரமாதேவி, பறவை நாச்சியார், அருண்மொழி பட்டன், கிருஷ்ணன் ராமன் , அரையன் ராஜராஜன், வந்திய தேவர், குந்தவை, அம்மங்கா தேவி, ராஜா நரேந்திரன், மற்றும் சிலர்.
# பிரேம்ஜி ஞானசுந்தரம்

**பிரேம்ஜி ஞானசுந்தரம்** (17 நவம்பர் 1930 - 8 பெப்ரவரி 2014) முற்போக்கு எழுத்தாளர், பத்திரிகையாளர், பதிப்பாளர் எனப் பல்துறை ஆளுமைகளைக் கொண்டவர். 1954 ஆம் ஆண்டு முதல் இலங்கை முற்போக்கு எழுத்தாளர் சங்கத்தின் செயலாளராக இருந்து வந்தவர். இலங்கை கம்யூனிஸ்ட் கட்சியின் நீண்டகால செயற்பாட்டாளராக இருந்து வந்தவர்.
# பிரேம்ஜி ஞானசுந்தரம்

## வாழ்க்கைச் சுருக்கம்

பிரேம்ஜி ஞானசுந்தரம் யாழ்ப்பாண மாவட்டம், அச்சுவேலி என்ற கிராமத்தில் நடராஜா, பவளம்மா இணையருக்குப் பிறந்தவர். இவரது இயற்பெயர் சிறீகதிர்காம தேவஞானசுந்தரம்.
# பிரேம்ஜி ஞானசுந்தரம்

## எழுத்துத் துறையில்

இளமைக்காலத்தில் ஞானசுந்தரம் வாலிப முன்னணி என்ற பத்திரிக்கையில் பிரேமா என்ற புனைப்பெயரிலே எழுதி வந்திருக்கின்றார். பின் ராமகிருஷ்ணன் என்ற மலையாளத் தோழரின் ஆலோசனைக்கு அமைய பிரேம்ஜி எனத் தமது பெயரை மாற்றிக் கொண்டார். பிரேம்ஜி என்பது புகழ்பெற்ற மலையாளக் கவிஞரொருவரின் பெயராகும்.
# பிரேம்ஜி ஞானசுந்தரம்

## விருதுகள்

1964 இல் லெனின் நூற்றாண்டையொட்டி நடாத்தப்பட்ட பத்திரிக்கையாளர் மகாநாட்டில் சிறந்த பத்திரிக்கையாளருக்கான விருதை பெற்றுள்ளார்.
# பிரேம்ஜி ஞானசுந்தரம்

## மறைவு

பிற்காலத்தில் இவர் கனடாவிற்கு குடிபெயர்ந்து தொடந்தும் சமூக செயற்பாடுகளில் ஆர்வம் காட்டிவந்தார். இவர் 2014 பெப்ரவரி 8 இல் கனடாவில் காலமானார்.
# பிரேம்ஜி ஞானசுந்தரம்

## வெளியிடப்பட்ட நூல்கள்

- பிரேம்ஜி கட்டுரைகள் (வெளியீடு: நான்காவது பரிமாணம், 2008)
# படிமம்:Dharamapal.jpg

## அனுமதி

It is used for some purpose deal to sri. dharampal's work and spirit behind the same.  
do credit and also keep us informed where and how it is used. Samanvaya
# ஆளுடையப் பிள்ளை

**ஆளுடையப் பிள்ளை** (பிறப்பு: 1934 ஜூன் 23) கல்வியாளராகவும், மாவட்ட ஆட்சியாளராகவும், இலங்கைத் தூதரக மூத்த அதிகாரியாகவும் பல்வேறு பதவிகளை வகித்துப்
பணி புரிந்து ஓய்வு பெற்றவர்.
# ஆளுடையப் பிள்ளை

## பிறப்பு

தனித்தமிழ் இயக்கத் தந்தை மறைமலையடிகளாரின் மகள் வழி பெயரன் ஆவார்.
நீலகிரி மாவட்டத்தில் அருவங்காடு என்னும் ஊரில் பிறந்தார்.
1935 முதல் 1941 வரை மறைமலை அடிகளின் பல்லாவரம் வீட்டில் வளர்ந்த காரணத்தால் தமிழ் உணர்வு கொண்டார்.
பள்ளிப் படிப்பு 1948இல் நிறைவுற்றது. பின்னர் சென்னைப் பச்சையப்பன் கல்லூரியில் வணிகவியல்(ஆனர்சு) பயின்றார்.
சட்டக்கல்லூரியில் மாணவராகப் தம்மைப் பதிவு செய்து கொண்டார். 1959-60 இல் முதுவணிகவியல் படிப்பில் சேர்ந்தார்.
# ஆளுடையப் பிள்ளை

## பணிகள், பதவிகள்

- கோவை அரசுக் கல்லூரியில் பேராசிரியர் (1955–1964).
- பொன்னேரி அரசுக் கல்லூரி முதல்வர் (1965).
- திருச்சி பெரியார் ஈ. வெ. இரா. கல்லூரி முதல்வர் (1973).
- ஐ. ஏ. எஸ். வாய்மொழித் தேர்வில் தேர்ந்தெடுக்கப்பட்டார் (1979).
- மதுரை மாவட்ட ஆட்சியராக 1981 இல் பணியில் சேர்ந்தார். மதுரை மாவட்ட மக்கள், ஆளுடைய பிள்ளை நிருவாகத்தில் பெரிதும் நன்மை அடைந்தார்கள்.
- அறநிலையத் துறை ஆணையராகவும், சமூக நலத்துறைச் செயலராகவும், ஆசிரியர் தேர்வு வாரியத் தலைவராகவும் பணி செய்தார் (1988-90). அறநிலையத் துறையில் இருந்தபோது, திருக்கோவில்களின் நிர்வாகத்தில் பல நல்ல மாற்றங்களை ஆளுடையபிள்ளை செய்தார். ஓதுவார்களுக்கு ஒய்வூதியம் இவருடைய பதவிக் காலத்தில் ஏற்படுத்தப்பட்டது.
- 1992 சூன் 30 இல் அரசுப் பணியிலிருந்து ஓய்வு பெற்றார்.
# ஆளுடையப் பிள்ளை

## ஓய்வுக்குப் பின் வகித்த பதவிகளும், சாதனைகளும்

- 1992 ஆம் ஆண்டு நவம்பர் திங்கள் வரை தான் ஓய்வில் இருந்தார். அதன் பின்னர், தமிழ்நாடு மாநில உயர் கல்வி மன்றத்தின் உறுப்பினர் செயலாளராக அமர்த்தப்பட்டார்.
- 1995மே மாதம் 19ஆம் தேதியில் மதுரைக் காமராசர் பல்கலைக்கழகத் துணைவேந்தராகப் பதவியேற்றார். அவர் பதவிக்காலத்தில் 50 புதிய படிப்புகள் அறிமுகப்படுத்தப்பட்டன. கல்வி முடித்து வெளியே வருகிற மாணவர்களுக்கு வேலைகிடைக்க பல நிறுவனங்களுடன் பல்கலைக் கழகம் ஒப்பந்தம் செய்துகொண்டது.
- ஆங்கில இலக்கிய வகுப்பு பாடத்தை மாற்றி அமைத்தார்
- தேர்வுமுறைகள் ஆளுடையபிள்ளையின் காலத்தில் மாற்றி அமைக்கப்பட்டன.
- தொலைதூரக் கல்வித்திட்டம் அனைத்து மாநிலங்களுக்கும் விரிவாக்கப்பட்டது. துபாய் குவைத்து அபுதாபி ஆகிய பிற நாடுகளுக்கும் பரவியது.
- பல்கலைக்கழகப் பரிசோதனைக் கூடங்கள், நூலகங்கள் புதிப்பிக்கபட்டு சீரமைக்கபட்டன.
- சில ஆண்டுகளாக நிலுவையில் இருந்த ஆய்வேடுகள் மதிப்பீடு செய்யப் பட்டு முனைவர் பட்டங்கள் வழங்கப் பட்டன. இதனால் ஆய்வு மாணவர்கள் பலன் அடைந்தனர்.
- 1995 இல் ஆளுடைய பிள்ளை துணைவேந்தராகப் பதவியேற்றபோது பல்கலைக்கழகத்தின் நிதிநிலை ஐந்தே முக்கால் கோடி ரூபாய் பற்றாக்குறையாக இருந்தது. 18-05-1998 இல் அவர் ஓய்வு பெற்றபோது, 5 கோடி ரூபாய் உபரியாக நிதி நிலைமை உயர்ந்தது.
- அனைத்திந்திய அளவில் செயல்படும் தேசிய மதிப்பீட்டு மற்றும் தர நிர்ணய மன்றம் இவருடைய அறிவையும் ஆற்றலையும் பயன்படுத்திக் கொண்டது. பல மாநிலங்களில் உயர்கல்வியின் செயல்பாடுகளை மதிப்பிடும் பணியை மேற்கொண்டார்.
- தமிழ் நாட்டில் உள்ள தொழில் முனைவோர் பயிற்சி மையம், சென்னையில் உள்ள சின்மயா கல்வி நிலையங்கள், மூத்தகுடிமக்கள் சங்கம் போன்ற பல அமைப்புகளில் தலைமையேற்று வழிநடத்திச் செல்கிறார்.
# ஆளுடையப் பிள்ளை

## கருத்துகளும் எண்ணங்களும்

- தமிழ்நாட்டுக் கோவில்களில், தமிழில் வழிபாடு செய்ய வழிவகைகள் செய்ய வேண்டும்.
- உயர்கல்வி, தகுதியுள்ள அனைவருக்கும் கிடைக்க வேண்டும். உயர்கல்வியை வணிகப் பொருளாக, சமூகத்தைச் சுரண்டும் துறையாக ஆக்குவது கண்டனத்துக்குரியது.
- தற்போது நடைமுறையில் உள்ள தேர்வு முறை மாற்றப்பட வேண்டும். ஆசிரியர்கள் தம் மாணவர்களின் தேர்ச்சியை விருப்பு, வெறுப்பு இன்றி மதிப்பீடு செய்யும் முறையை உருவாக்க வேண்டும்.
- தமிழிசை இயக்கம் மீண்டும் மலர வேண்டும்.
- பல்வேறு பயிற்சி வகுப்புகள், மொழிப் புலமை, கடும் உழைப்பு, ஆர்வம் ஆகியவற்றின் உதவியால் ஐ.ஏ.எஸ். தேர்வில் மாணவர்கள் வெற்றிபெறமுடியும்.
- தொன்மையான திருக்கோவில்களில் உள்ள சிற்பங்கள், ஓவியங்கள், சுதை வேலைப்பாடுகள், சிலைகள் ஆகியனவற்றைச் சிதைந்து போகாமல் பாதுகாக்க வேண்டும்.
# ஆளுடையப் பிள்ளை

## கருவி நூல்

ஆளுடையபிள்ளை ஐ. ஏ. எஸ்; (ஆசிரியர்: ராணிமைந்தன்)
கலைஞன் பதிப்பகம், கண்ணதாசன் சாலை, தி.நகர் சென்னை-17
# லூஜ்

**லூஜ்** (*Luge*) குளிர்கால விளையாட்டுக்களில் இடம்பெறும் உடல் திறன் விளையாட்டு ஆகும். இப்போட்டிகளில் ஒருவர் அல்லது இருவர் பயணிக்கத்தக்க சிறு இசுலையில் மல்லாந்து படுத்தவாறு (தலை மேலாகவும் கால்கள் முன்புறம் நீட்டியவாறும்) செல்வர். கால்களால் இசுலையின் கைப்பிடிகளை வலித்தும் அல்லது எதிர் தோள்பட்டையில் அழுத்தம் கொடுத்தும் செல்லும் திசையை மாற்றவியலும். பந்தய இசுலைகள் ஒற்றையருக்கு 21–25 கிலோகிராமாகவும் (46–55&nbsp;பவு) ஆகவும் இரட்டையருக்கு 25–30 கிலோகிராமாகவும் (55–66&nbsp;பவு) உள்ளது. இவ்வாறான இசுலைகளில் சறுக்கும் மூன்று விளையாட்டுக்களான பாப் இசுலெட், எலும்புக்கூடு பனிச்சறுக்கு மற்றும் லூஜில் இதுவே மிகவும் விரைவானதும் அபாயகரமானதும் ஆகும். இதில் போட்டியாளர்கள் 140&nbsp;மணிக்கு கி.மீ. (87&nbsp;மை/மணி) பயணிக்க இயலும். 2010 குளிர்கால ஒலிம்பிக் விளையாட்டுக்களுக்கு முன்னதாக கனடாவில் நடந்த போட்டியொன்றில் ஆத்திரியாவைச் சேர்ந்த மானுவல் ப்ஃபிஸ்டர் மிக விரைவான சாதனையாக 154&nbsp;மணிக்கு கி.மீ. (95.69&nbsp;மை/மணி) எட்டியுள்ளார்.வான்கூவரில் நடந்த 2010 குளிர்கால ஒலிம்பிக் விளையாட்டுப் போட்டிகள் போது தடகளம் மிகவும் விரைவான ஒன்றாக கூறப்பட்ட முறையீடுகளிடையே சியார்சியாவின் போட்டியாளர் பயிற்சியின்போது உயிரிழந்தார்.  
லூஜ் என்ற சொல் முதன்முதலில் 1905இல் பயன்படுத்தப்பட்டுள்ளது; இதன் மூலம் சுவிட்சர்லாந்தின் பிரான்சிய வழக்கிலிருந்து *சிறு பனிச்சறுக்கு ஊர்தி* எனப் பொருள்படும் கால்லிய வேரிலிருந்து வந்துள்ளதாக அறியப்படுகிறது.
# இதயியச் சோடியச்சிறுநீர்மைப் புரதக்கூறு

வடிவம்| 250 px]]
திறன்மிகு நாள விரிப்பியான (Vasodilator) **இதயியச் சோடியச்சிறுநீர்மைப் புரதக்கூறு** [Atrial natriuretic peptide; (ANP), atrial natriuretic factor; (ANF), atrial natriuretic hormone; (ANH), Cardionatrine, Cardiodilatine; (CDD), atriopeptin], இதயத்தசைச் செல்களால் சுரக்கப்படும் புரதக்கூற்று இயக்குநீராகும். இப்புரதக்கூறானது உடலின் நீர், சோடியம், பொட்டாசியம், கொழுப்புத் திசுக்களில் உள்ள கொழுப்பு ஆகியவற்றின் சமநிலையைக் கட்டுபடுத்துவதில் ஈடுபட்டுள்ளது; இரத்தத்தின் கன அளவு அதிகரிக்கும்போது இதய மேலறையிலுள்ள தசைச் செல்களால் வெளியிடப்படுகிறது; இரத்தச் சுற்றோட்டத்தில் நீர், சோடியம், கொழுப்பு அளவுகளைக் குறைப்பதன் மூலம் இரத்த அழுத்தத்தைக் குறைக்கிறது.
# இதயப் புற்றுநோய்

**இதயப் புற்றுநோய்** (*heart cancer*) என்பது இதயத் தசை உயிரணுக்களில் தோன்றும் ஓர் அரிதான புற்றுநோய் ஆகும். இது முதன்மை இதயக் கட்டி, மற்றும் இரண்டாந்தர இதயக் கட்டி என இரு வகைப்படும். மென்திசுக்களில் தோன்றும் முதன்மைக் கட்டி பொதுவாக ஊறுவிளைவிக்காத சாதாரணக் கட்டியாகவே உள்ளது. இரண்டாந்தர புற்றுநோய் அதிகம் காணப்படுகிறது.  
முதல்நிலைப் புற்று, இதயத்தில் வெகு அரிதாகவே தோன்றுகிறது. 0.1% அளவே காணப்படுகிறது. மேயோ மருத்துவமனையில் சராசரியாக ஆண்டுக்கு ஒரு நோயாளியே பதிவு செய்யப்படுகிறார்.  
நிறமி உயிரணுப்புற்றும் பிற மென்திசுப் புற்றும் இதயத்திற்குப் பரவுகிறது. இதன் காரணமாக,
- இதயத்திற்குப் பாயும் இரத்தம் தடைபடலாம்.
- இதயத் தசை விறைப்புடன் காணப்படும்.
- இதய ஒருவழித் திறப்பு- வால்வுகள்- பாதிக்கப்படலாம்.
- இரத்த ஓட்டம் சீரற்றுப் போகலாம்.
- நோய்முற்றிய நிலையில் மாற்று வால்வு பொருத்த வேண்டியது நிலை வரலாம்.  
இந்நிலையில் நலம்பெறுவது கடினம். கார்சினாய்ட் (carcinoid) மிகவும் மெதுவாக வளரும் கட்டிகளாகும். இவைகள் அதிக இயக்கு நீரைச் சுரக்கும். இதன் காரணமாக வால்வு பழுதடையும் வாய்ப்பு அதிகம்.  
மருத்துவமே இதயத்தினைப் பாதிக்கக் கூடும். வேதிமருத்துவமும் இதில் அடங்கும். கதிர் மருத்துவம் பின்நாளில் சிக்கல்களைத் தோற்றுவிக்கலாம். இயக்குநீர் மருத்துவமும் விதிவிலக்கல்ல. இதயத்திற்குப் புற்றை எதிர்க்கும் பண்பு உள்ளது. இதன் காரணமாகவே இந்நோய் அரிதாக உள்ளது. சிறுநீர் சுரப்பி நுரைஈரல் புற்றுகளிலிருந்து இதய துணைப்புற்றுத் தோன்றுகிறது. கதிர் மருத்துவமும் தொடர்ந்து அறுவை மருத்துவமும் மேற்கொள்ளப்படுகின்றன.
# சாக்கியர்கள்

சாக்கியர் (Shakya) என்பவர்கள் இந்தியாவின் இரும்பு யுகத்தில் (கி.மு. 1 ஆம் நூற்றாண்டு) ஒரு குலமாக இருந்தனர். இவர்கள் மகத நாடு, இன்றைய நேபாளம், வட இந்தியாவில் இமயமலைக்கு அருகில் பரவியிருந்தனர். இவர்கள் ஒரு சுயாதீன தன்னலக்குழு குடியரசு அரசை உருவாக்கினர். தங்கள் குடியரசை "சாக்கிய ஞானராச்சியம்" என்று அழைத்தனர் . அதன் தலைநகரமாக கபிலவஸ்து இருந்தது. இது இன்றைய திலௌராகோட், நேபாளம் அல்லது இந்தியாவின் இன்றைய பிப்ரவாவில்<nowiki/>அமைந்திருக்கலாம் .  
கௌதம புத்தர் (கி.மு. 6 முதல் 4 ஆம் நூற்றாண்டு வரை), தனது போதனைகளை பௌத்த மதத்தின் அஸ்திவாரமாக மாற்றினார். [குறிப்பு 2] இவர் நன்கு அறியப்பட்ட சாக்கியர் ஆவார். இவர் தனது வாழ்நாளில் "சித்தார்த்த கௌதமர்" என்றும், "சாக்கியமுனி" என்று அறியப்பட்டார். இவர் ஞானராச்சியத்தின் தேர்ந்தெடுக்கப்பட்ட தலைவரான சுத்தோதனரின் மகனாவார்.
# சாக்கியர்கள்

## சொற்பிறப்பியல்

சில அறிஞர்கள், சாக்கியர்களை நடு ஆசியா அல்லது ஈரானைச் சேர்ந்த சிதியர்கள் என்றும், சாக்கியர் என்ற பெயர் இந்தியாவில் சகர்கள் என்று அழைக்கப்படும் “சிதியன்” என்ற அதே தோற்றத்தைக் கொண்டுள்ளது என்றும் வாதிடுகின்றனர். சந்திர தாசின் கூற்றுப்படி, "சாக்கியர்" என்ற பெயர் சமசுகிருத வார்த்தையான "ஆக்யா" என்பதிலிருந்து உருவானது. இதன் பொருள் "திறமையானவர்" என்று பொருள்படும்.
# சாக்கியர்கள்

## தோற்றம்

### வேதமற்றது

கி.மு 5 ஆம் நூற்றாண்டில் கிழக்கு இந்திய துணைக் கண்டத்தின் புவியியல் ரீதியாகவும் கலாச்சார ரீதியாகவும் சுற்றளவில் ஒரு கிழக்கு துணை இமயமலை இனமாக சாக்கியர்கள் இருந்தனர். அறிஞர் பிரோன்கோர்ஸ்ட் இந்த கிழக்கு கலாச்சாரத்தை மகதப் பேரரசு என்று அழைக்கிறார்.மேலும் "பௌத்தமும் சமணமும் வேதமற்றவை என்று அங்கீகரிக்கப்பட்ட ஒரு கலாச்சாரத்தில் எழுந்தன" என்று குறிப்பிடுகிறார். அறிஞர் லெலெவ்மானின் கூற்றுப்படி,சாக்கியர்கள் ஆரியவர்த்த்திற்கு வெளியேயும் 'கலப்பு தோற்றம்' என்று கருதப்பட்டனர். மனு தரும சாத்திரம் இவர்களை ஆரியர் அல்ல என்று கருதுகின்றன. லெவ்மேன் குறிப்பிட்டுள்ளபடி, பௌத்தாயன - தர்மசாத்திரம் (1.1.2.13-4) தமகத்தின் அனைத்து பழங்குடியினரும் ஆரியவர்த்ததின் வெளிர் நிறத்திற்கு வெளியே இருப்பதாக பட்டியலிடுகிறது; அவற்றைப் பார்ப்பதற்கு காலாவதியாக ஒரு சுத்திகரிப்பு தியாகம் தேவைப்படுகிறது" (மனு 10.11, 22 இல்) . இது அம்பாகா சுட்டாவால் உறுதிப்படுத்தப்பட்டுள்ளது. அங்கு சாக்கியர்கள் "முரட்டுத்தனமாக பேசப்படுபவர்கள்", "இழிவான தோற்றம் கொண்டவர்கள்" என்று கூறப்படுகிறார்கள், மேலும் "அவர்கள் பிராமணர்களை மதிக்கவோ மரியாதை செலுத்தவோ இல்லை" என்று விமர்சிக்கபட்டனர். இந்த பழங்குடியினரின் வேதமற்ற சில நடைமுறைகளில் முறையற்ற பாலியல் தொடர்பு (தங்கள் சகோதரிகளையே திருமணம் செய்துகொள்வது), மரங்களின் வழிபாடு, மர ஆவிகள் மற்றும் நாக வழிபாடு ஆகியவை அடங்கும் .
# சாக்கியர்கள்

## தோற்றம்

### சிதியன் சாக்கியர்கள்

மைக்கேல் விட்ஸல் இந்தோ-சிதியர்கள் தெற்காசியாவில் பின்னர் மத்திய இராச்சிய காலத்தில் தோன்றினர். கிமு 2 ஆம் நூற்றாண்டு முதல் கிபி 4 ஆம் நூற்றாண்டு வரை.